**PRIMĂRIA MUNICIPIULUI SATU MARE**

**SERVICIUL MANAGEMENTUL PROIECTELOR**

**DIRECŢIA ECONOMICĂ**

**NR.** **50805/22.08.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea devizului general actualizat
în faza P.T. pentru obiectivul de investiții
**"Muzeul industrializării forțate și al dezrădăcinării - Satu Mare"**

Realizarea obiectivului de investiții **„Muzeul industrializării forțate și al dezrădăcinării - Satu Mare”**, se finanțează din fonduri nerambursabile în cadrul Planului Național de Redresare și Reziliență (PNRR), Componenta C11 – Turism și cultură, Investiția I2. Modernizarea/Crearea de muzee și memoriale*.*

Prin HCL nr. 201/30.06.2022 a fost aprobată documentația tehnică în faza SF, urmând elaborarea proiectului tehnic.

Indicatori tehnico-economici aprobați prin HCL nr. 201/30.06.2022:

Valoarea totală a investiției:

* 31.955.543,12 lei, la care se adaugă TVA;

din care C+M:

* 20.656.092,19 lei, la care se adaugă TVA.

Durata de realizare a investiției 30 de luni, 6 luni pentru proiectare și 24 de luni faza de execuție.

În urma finalizării proiectului tehnic, s-a actualizat și Devizul general pentru obiectivul de investiție **„Muzeul industrializării forțate și al dezrădăcinării - Satu Mare”**, conform prevederilor HG nr. 1116/2023 pentru modificarea și completarea HG 907/2016.

Astfel, se modifică valorile din devizul general în felul următor:

Proiect nr. 21/2023: Faza P.T.+D.E.

Proiectant: S.C. PROCAD BUSINESS S.R.L.

Valoarea totală a investiției:

* 38.637.067,93 lei, la care se adaugă TVA;

din care C+M:

* 20.192.069,54 lei, la care se adaugă TVA.

Termenul de execuție a lucrării este 30.06.2026, stabilit prin actul adițional nr. 3 la contractul de lucrări nr. 36860-219 din 15.06.2023.

Creșterea valorii totale a investiției se datorează introducerii în deviz a capitolelor *„7.1 – Cheltuieli aferente marjei de buget 25%”*, respectiv *„7.2 – Cheltuieli pentru constituirea rezervei de implementare pentru ajustarea de preț”*, conform prevederilor HG nr. 1116/2023.

Ținând cont de cele prezentate mai sus, proiectul de hotărâre privind aprobarea devizului general actualizat în faza P.T. pentru obiectivul de investiții **"Muzeul industrializării forțate și al dezrădăcinării - Satu Mare"** se înaintează Consiliului Local al Municipiului Satu Mare cu propunere de aprobare.

 Director executiv Șef serviciu

 Ec. Ursu Lucica Dr. Sveda Andrea